S-3596/2021

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 29. júní 2021, á hendur L-kvk-þgf K-kvk-þgf H-kvk-þgf, kt. [...], [...], [...], fyrir eftirtalin brot:

I. þjófnaðarbrot, með því að hafa:

1. Miðvikudaginn 14. október 2020, í verslun Under Armour, Kringlunni 4- 12 í Reykjavík, stolið íþróttapeysu, að söluverðmæti kr. 13.990.

2. Þriðjudaginn 3. nóvember 2020, í verslun Nettó, Fiskislóð 3 í Reykjavík, stolið ýmsum matvörum, allt samtals að söluverðmætikr. 4.404.

3. Þriðjudaginn 29. desember 2020, í félagi við nafngreindan aðila, í verslun Icewear, Kringlunni 4- 12 í Reykjavík, stolið úlpu, að söluverðmæti kr. 27.192.

4. Laugardaginn 9. janúar 2021, í félagi við nafngreindan aðila, í verslun Elko í Lindum, Skógarlind 2 í Kópavogi, stolið tveimur farsímum af gerðinni i Phone Pro Max 128 GB að söluverðmæti kr. 219.995 og i Phone 12 128 GB að söluverðmæti kr. 169.995, samtals að söluverðmæti kr. 389.990.

5. Þriðjudaginn 12. janúar 2021, í félagi við nafngreindan aðila, í verslun Elko í Lindum, Skógarlind 2 í Kópavogi, stolið tveimur farsímum af gerðinni i Phone Pro 6. Miðvikudaginn 20. janúar 2021, úr anddyri gistiheimilisins Sara Pod Hostel ehf, Laugavegi 172 í Reykjavík, stolið Samsung hátalara af gerðinni Galaxy, að óþekktu verðmæti.

7. Mánudaginn 22. febrúar 2021, í verslun Elko Skeifunni, Skeifunni 7 í Reykjavík, stolið farsíma af gerðinni i Phone 12 Pro, að söluverðmæti kr. 199.995.

8. Að kvöldi mánudagsins 22. febrúar 2021, í félagi við nafngreindan aðila í verslun Hagkaups, Skeifunni 15 í Reykjavík, stolið hleðslutæki, sundfatnaði og snyrtivörum, allt samtals að söluverðmæti kr. 14.296.

9. Laugardaginn 27. febrúar 2021, í félagi við nafngreindan aðila, í verslun Elko Granda, Fiskislóð 15 í Reykjavík, stolið tveimur farsímum af gerðinni i Phone Pro Max 128 GB, samtals að söluverðmæti kr. 439.990.

10. Aðfaranótt mánudagsins 7. júní 2021, í verslun Hagkaups, Litlatúni 1- 3 í Garðabæ, stolið Bluetooth heyrnartólum, fatnaði og snyrtivörum, allt samtals að söluverðmæti kr. 11.143.

Teljast brot þessi varða við 244. gr. almennra hegningarlaga nr. 19/1940.

II.

Nytjastuld, með því að hafa að morgni miðvikudagsins 18. nóvember 2020, tekið bifreiðina [...] heimildarlaust af bifreiðastæði við [...] í Reykjavík og ekið henni að Spönginni og þaðan að Krónunni, Bíldshöfða 20 í Reykjavík, þar sem lögregla hafði afskipti af ákærðu eftir tilkynningu um stolna bifreið.

Telst brot þetta varða við 1. mgr. 259. gr. almennra hegningarlaga nr. 19/1940.

III.

Umferðarlagabrot, með því að hafa, miðvikudaginn 18. nóvember 2020 ekið bifreiðinni [...]óhæf til að stjórna henni örugglega vegna áhrifa slævandi lyfja (í blóði mældist klónazepam 25 ng/ml) suður Höfðabakka í Reykjavík og inn á bifreiðastæði utan við Krónuna Bíldshöfða, þar sem lögregla hafði afskipti af ákærðu eftir tilkynningu vegfaranda um undarlegt aksturslag.

Telst brot þetta varða við 2. mgr. 48. gr., sbr. 1. mgr. 95. gr. umferðarlaga nr. 77/2019.

Þess er krafist að ákærða verði dæmd til refsingar, til greiðslu alls sakarkostnaðar og til að sæta sviptingu ökuréttar skv. 101. gr. laga nr. 77/2019.

Ákærða sótti ekki þing við þingfestingu málsins og hafði ekki boðað forföll en hafði verið birt ákæra og fyrirkall. Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins. Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærða er fædd í [...]. Samkvæmt framlögðu sakavottorði, dagsettu 23. júní 2021, á ákærða sakaferil að baki og hefur ítrekað gerst sek um auðgunarbrot nú síðast með dómi 5. júlí 2019 þar sem ákærðu var gert að sæta fangelsi í fjóra mánuði fyrir þjófnað. Var skilorðsdómur frá 11. september 2017 dæmdur upp og ákærðu gerð refsing í einu lagi. Sakaferill ákærðu hefur að öðru leyti ekki áhrif á ákvörðun refsingar í málinu.

Með hliðsjón af sakarefni þessa máls og ákvæði 77. gr. almennra hegningarlaga nr. 19/1940 þykir refsing ákærðu hæfilega ákveðin fangelsi í 6 mánuði en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa að haldi ákærða almennt skilorð 57. gr. laga nr. 19/1940, sbr. 4. gr. laga nr. 22/1955.

Ákærða er svipt ökurétti í 6 mánuði frá birtingu dómsins að telja.

Ákærða greiði 123.132 krónur í sakarkostnað.

Af hálfu ákæruvaldsins flutti málið K-kk-nf Ó-kk-nf aðstoðarsaksóknari fyrir A-kvk-þf L-kvk-þf G-kvk-þf aðstoðarsaksóknara.

S-kk-nf G-kk-nf, aðstoðarmaður dómara, kveður upp dóminn.

D Ó M S O R Ð:

Ákærða, L-kvk-nf K-kvk-nf H-kvk-nf, sæti fangelsi í 6 mánuði en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa, haldi ákærða almennt skilorð 57. gr. laga nr. 19/1940, sbr. 4. gr. laga nr. 22/1955.

Ákærða er svipt ökurétti í 6 mánuði frá birtingu dómsins að telja.

Ákærða greiði 123.132 krónur í sakarkostnað.

S-kk-nf G-kk-nf